ผู้ว่า ธปท.ระบุยังต้องจับตาปัญหาหนี้ยุโรป
"ประสาร" เผย สถานการณ์ยุโรปยังไม่น่าวางใจ แม้กรีซได้รับความช่วยเหลือ ยังต้องติดตามและจับตาการแก้ไขปัญหาระยะยาว
22 ก.พ. 2555

"ประสาร" เผย สถานการณ์ยุโรปยังไม่น่าวางใจ แม้กรีซได้รับความช่วยเหลือ ยังต้องติดตามและจับตาการแก้ไขปัญหาระยะยาว
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.)กล่าวว่า สถานการณ์ปัญหาหนี้สาธารณะของยุโรปในขณะนี้ยังวางใจไม่ได้ และอาจเกิดผลทำให้ค่าเงินเกิดความผันผวนรุนแรงได้ แม้ว่ากรีซและบางประเทศในยุโรปจะได้รับความช่วยเหลือทางการเงินระยะสั้นแล้ว แต่ก็จะเป็นผลดีในระยะหนึ่งเท่านั้น           ผู้ว่าการ ธปท.กล่าวว่า ตลาดยังติดตามและจับตาการแก้ไขปัญหาระยะยาวมากกกว่า เนื่องจากมองว่าการแก้ไขปัญหาจะต้องอาศัยแนวทางระยะยาวและลงลึก ไม่ใช่แค่การแก้ไขปัญหาสภาพคล่องเท่านั้น ยังมีเรื่องการชำระหนี้เพื่อไม่ให้เกิดการผิดนัดชำระ และต้องแก้ไขที่พื้นฐานเศรษฐกิจของประเทศนั้นๆ เลย โดยหากตลาดผิดหวังก็อาจจะทำให้ค่าเงินเกิดความผันผวนรุนแรงได้ตลอดเวลา           ส่วนกรณีที่คณะทำงานเฉพาะกิจเพื่อดำเนินมาตรการทางการเงิน (FATF)ให้ไทยเป็น 1 ใน 15 ประเทศที่มีข้อบกพร่องเชิงยุทธศาสตร์การป้องกันและปราบปรามการฟอกเงินนั้น นายประสาร กล่าวว่า ไม่ได้กระทบกับธุรกกรรมการเงินระหว่างประเทศที่ไทยทำกับต่างประเทศ           เนื่องจากที่ผ่านมา ธปท.และธนาคารพาณิชย์พยายามปฏิบัติตามข้อบังคับต่าง ๆ ของสำนักงานคณะกรรมการปราบปรามการฟอกเงิน(ป.ป.ง.)อยู่ตลอดเวลา และเชื่อว่าจะไม่กรทะบกับแผนการลงทุนของภาคเอกชนและธนาคารพาณิชย์ที่ธปท.สนับสนุนให้ออกไปลงทุนต่างประเทศด้วย เพราะมีการดำเนินธุรกิจอย่างตรงไปตรงมาและมีธุรกรรมรองรับ           "การที่ไทยติดแบ็คลิสต์ครั้งนี้ เข้าใจว่าเป็นเหตุผลทางด้านเทคนิคของ FATF ที่ต้องการเร่งรัดให้ไทยเร่งออกกฎหมาย 2 ฉบับเพื่อป้องกันการฟอกเงิน เพราะก่อนหน้านี้ ป.ป.ง.ก็ว่างเว้นผู้บริหารสูงสุดมาหลายปี ในส่วนของ ธปท.และแบงก์พาณิชย์ทำตามกฎเกณฑ์อย่างเคร่งครัดอยู่แล้ว"นายประสาร กล่าว